MCSร่วม2พันธมิตรขยายตลาด
เอ็ม.ซี.เอส.สตีล ร่วมลงทุนกับ POSCO CDPPC จากจีน และ ยูโรเทค เอ็นจิเนียริ่ง อินเตอร์เนชั่นแนลเพิ่มศักยภาพ
15 พ.ย. 2555

เอ็ม.ซี.เอส.สตีล ร่วมลงทุนกับ POSCO CDPPC จากจีน และ ยูโรเทค เอ็นจิเนียริ่ง อินเตอร์เนชั่นแนลเพิ่มศักยภาพ




บริษัทเอ็ม.ซี.เอส.สตีล(MCS)ร่วมลงทุนกับ POSCO CDPPC ประเทศจีน และบริษัท ยูโรเทค เอ็นจิเนียริ่ง อินเตอร์เนชั่นแนลของไทยเพื่อเพิ่มศักยภาพทางการตลาด
ที่ประชุมคณะกรรมการบริษัทมีมติให้เจรจาเกี่ยวกับการลงทุนกับ POSCO CDPPC ซึ่งทาง บริษัท POSCO ถือหุ้นอยู่ประมาณ 80% ประกอบธุรกิจเป็นผู้จัดจำหน่ายเหล็กในเมืองต้าเหลียน ประเทศจีน เพื่อให้ได้มาซึ่งโรงงานที่มีกำลังการผลิตอย่างน้อย 50,000 ตัน/ปี และท่าเรือที่มีประสิทธิภาพ ซึ่งความยาวของท่าอย่างน้อย 300 เมตร และความลึกที่ 10 เมตร สามารถรองรับการขนส่งได้ครั้งละประมาณ 20,000 ตัน 
นอกจากนั้น ยังเพื่อให้สามารถเข้าถึงบริษัทผู้ผลิตเหล็ก และเพื่อความสามารถในการผลิตเหล็กโครงสร้างที่เกี่ยวข้องกับ เรือ แท่นขุดเจาะน้ำมัน Module และ Platform และเป็นการร่วมทุนกับบริษัทผู้ผลิตเหล็ก 1 ใน 5 ของโลก
พร้อมกันนั้น ที่ประชุมยังมีมติอนุมัติให้ลงนามในสัญญาด้านการตลาดและการขายกับบริษัท ยูโรเทค เอ็นจิเนียริ่ง อินเตอร์เนชั่นแนล ตั้งอยู่ในจังหวัดฉะเชิงเทรา เพื่อเป็นพันธมิตรในการค้าทางธุรกิจในการผลิตติดตั้งโครงสร้างเหล็กขนาดใหญ่ ประกอบด้วย โรงไฟฟ้า ปิโตรเคมี เหมือง ท่อน้ำมันและก๊าซ และงานก่อสร้าง Module ต่างๆ โดยเข้าไปร่วมกันหางานและเสนอราคา